text: Marsal kanatal kitakit polong no kanatal 29 ko kasapala ato 5 ko maraayay a pala, o sera no kitakit malitosaay kawaliay a Latak (mahihar) a kalakiting ato kaetip Lalik (picelem) a kalakiting, lalaed no kawali ato kaetip 208 kongli ko raraay. O takaraw no pala 2 ko laya’ [4]. Aro’ no tamdaw 3/2 i Maciwlo ato Epaye (Ebeye) tosaay maliyokay a pala kamaaro’an. O karaya’ no hekal no riyar 370.0 kongli. O faedetay ko romi’ad itira, 27˚C ko hemhem, mihecaan a katefad no nanom to ’orad 3350 ko katefad, saka 5-11 folad ko ’orad, 12 folad – roma miheca 4 folad o kakedalan.